VALSTYBĖS DUOMENŲ AGENTŪROS

GENERALINIS DIREKTORIUS

ĮSAKYMAS

DĖL PRIVATAUS APGYVENDINIMO PASLAUGŲ STATISTINIO TYRIMO ANKETOS HOT-02 (KETVIRTINĖS) STATISTINIO FORMULIARO PATVIRTINIMO

2023 m. spalio 27 d. Nr. DĮ-245

Vilnius

Vadovaudamasi Lietuvos Respublikos oficialiosios statistikos ir valstybės duomenų valdysenos įstatymo 6 straipsnio 2 dalies 5 punktu ir 2009 m. kovo 11 d. Europos Parlamento ir Tarybos reglamentu (EB) Nr. 223/2009 dėl Europos statistikos, panaikinančiu Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą su visais pakeitimais, ir įgyvendindama 2011 m. liepos 6 d. Europos Parlamento ir Tarybos reglamentą (ES) Nr. 692/2011 dėl Europos turizmo statistikos, kuriuo panaikinama Tarybos direktyva 95/57/EB, su paskutiniais pakeitimais, padarytais 2020 m. liepos 23 d. Komisijos deleguotuoju reglamentu (ES) 2020/1569 ir 2011 m. spalio 20 d. Komisijos įgyvendinimo reglamentą (ES) Nr. 1051/2011, kuriuo įgyvendinamos Europos Parlamento ir Tarybos reglamento (ES) Nr. 692/2011 dėl Europos turizmo statistikos nuostatos dėl kokybės ataskaitų struktūros ir duomenų perdavimo, su paskutiniais pakeitimais, padarytais 2021 m. liepos 16 d. Komisijos įgyvendinimo reglamentu (ES) 2021/1179:

1.	Tvirtinu Privataus apgyvendinimo paslaugų statistinio tyrimo anketos HOT-02 (ketvirtinės) statistinį formuliarą (pridedama).

2.	Pripažįstu netekusiu galios Lietuvos statistikos departamento generalinio direktoriaus 2022 m. sausio 4 d. įsakymą Nr. DĮ-3 „Dėl Privataus apgyvendinimo paslaugų statistinio tyrimo anketos HOT-02 (ketvirtinės) statistinio formuliaro patvirtinimo“.

3.	Nustatau, kad šis įsakymas įsigalioja 2024 m. kovo 1 d.

Generalinio direktoriaus pirmoji pavaduotoja,	Daiva Jurelevičienė atliekanti generalinio direktoriaus funkcijas